अनुपम अकेले ऐसे एक्टर हैं जो जुड़वा में भी थे। बाकी स्टार कास्ट को जुड़वा 2 में बदल दिया गया है। सलमान और करिश्मा जरूर मेहमान भूमिका में नजर आएंगे लेकिन अनुपम अपने उसी किरदार में होंगे। वरूण धवन ने अपने सोशल हैंडल में लिखा है, अनुपम खेर जुड़वा की कास्ट के अकेले मेंबर हैं जो जुड़वा 2 का पार्ट बने हैं। उनके साथ मेरी दूसरी फिल्म है और अब वो ज्यादा फिट और बेहतर दिख रहे हैं। मस्तमौला होने के साथ वो हमारे देश के बेहतरीन ऐक्टर में से एक हैं।